मेलबर्न।विश्व के पूर्व नंबर-1 टेनिस खिलाड़ी राफेल नडाल और रोजर फेडरर साल के पहले ग्रैंड स्लैम टूर्नामेंट आस्ट्रेलियन ओपन के पुरुष एकल फाइनल में आमने-सामने होंगे। विश्व के नौवीं वरीयता प्राप्त खिलाड़ी नडाल ने शुक्रवार को दूसरे सेमीफाइनल में बुल्गारिया के ग्रिगोर दिमित्रोव से मिली कड़ी चुनौती को शानदार खेल से पार करते हुए फाइनल में प्रवेश किया। नडाल ने विश्व की 15वीं वरीयता प्राप्त दिमित्रोव को 6-3, 5-7, 7 (7)-6 (5),6 (4)- 7 (7), 6-4 से मात दी।